קרואטיה באירוויזיון 2023

קרואטיה השתתפה באירוויזיון 2023, שהתקיים בליברפול שבממלכה המאוחדת, עם השיר "Mama ŠČ!" של להקת לט 3. על מנת לבחור את נציגה לאירוויזיון השתמשה רשות השידור הקרואטית HRT בקדם המסורתי הלאומי שלה Dora. זוהי השתתפותה ה-29 של המדינה בתחרות הזמר של האירוויזיון. ערך מורחב – קרואטיה באירוויזיון קדם לאירוויזיון 2022, קרואטיה השתתפה עשרים ושש פעמים באירוויזיון, מאז הופעת הבכורה שלה ב-1993. נכון לשנת 2021 טרם רשמה המדינה את ניצחונה הראשונה בתחרות. היא הגיעה למקום הרביעי בשני אירועים של האירוויזיון; בשנת 1996 עם השיר "Sveta ljubav" של מאיה בלגדן וב-1999 עם השיר "Marija Magdalena" של דוריס דרגוביץ'. החל מאירוויזיון 2004, בו נערכה לראשונה שיטת חצאי הגמר, העפילה המדינה לגמר שבע פעמים. באירוויזיון 2021 הגיעה הנציגה הקרואטית, אלבינה גרצ'יץ', עם השיר "Tick-Tock", למקום ה-11 בחצי הגמר, ולא הצליחה להעפיל לשלב הבא. גם באירוויזיון 2022 כשלה נציגת המדינה מיה דימשיץ' בניסיון להעפיל לגמר התחרות עם השיר "Guilty Pleasure". רשות השידור הקרואטית HRT אישרה את השתתפותה באירוויזיון 2023 ב-20 בספטמבר 2022. בין השנים 1993–2011 השתמשה HRT בתחרות ה-Dora לבחירת שירה לאירוויזיון. עם זאת, בשנים 2012–2013 שינתה את שיטת בחירתה לפנימית וחסויה. לאחר שנעדרה מהאירוויזיון ב-2014 וב-2015 חזרה להשתמש בשיטת הבחירה הפנימית עד אירוויזיון 2019. Dora 2023 הייתה המהדורה ה-24 של הקדם הלאומי הקרואטי לתחרות הזמר של האירוויזיון. היא כללה שמונה עשר מתמודדים, שהתחרו על המקום הראשון ב-11 בפברואר 2023 בהיכל הספורט על שם מרינו צ'ווטקוביץ' באופטיה. את האירוע הנחו מירקו פודור, מקיו ליפובשק ומרקו טוליאה. הוא שודר ב-HRT 1 ובאינטרנט באמצעות שירות הסטרימינג HRTi. צפו בו כ-900,000 קרואטים. ב-20 בספטמבר 2022 פתחה HRT את תקופה בת חודשיים של הגשת המועמדויות להשתתפות בקדם. התקבלו לרשות השידור מאה תשעים ושש קריאות מאמנים שונים. ועדה מומחית בת תשעה חברים (ז'ליקו מסר, זלטקו טורקאי, רוברט אורליץ', אמה גרוס, איגור גרז'ינה, ז'לין קלאשטרקה, איוואן חורבאט, טומיסלאב קריזמאניץ' ודראז'ן מיוצ'יץ') סקרה את המועמדים, ובחרה מתוכם שמונה עשר שהעפילו לשלב הבא. ב-9 בדצמבר נחשפה רשימת האמנים. ביניהם נמנה דמיר קדז'ו, שהיה אמור לייצג את קרואטיה באירוויזיון 2020 לפני ביטולו בשל מגפת הקורונה. גמר הקדם התקיים ב-11 בפברואר 2023. השיר הזוכה, "Mama ŠČ!" של לט 3, נקבע על ידי שילוב בין הצבעות הקהל וקולות השופטים שחולקו לאזורים שונים במדינה ביחס שווה. לקהל ולשופטים היו 580 נקודות לחק בין שמונה עשר המשתתפים. כל קבוצת שופטים דירגה את עשרת השירים האהובים עליה בשיטת "שתים עשרה הנקודות" של האירוויזיון (1–8, 10 ו-12 נקודות לשיר שאהבו ביותר). הצבעת הקהל התבססה על האחוז הכולל שקיבל כל שיר מסך 580 הנקודות. כלומר, אם שיר א' זכה בעשרה אחוז מהצבעות הקהל, הוא יקבל 58 נקודות (עשרה אחוזים מ-580 נקודות). הגמר נפתח בהופעתה של נציגת המדינה לאירוויזיון 2022 מיה דימשיץ'. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קרואטיה שובצה למחצית הראשונה של חצי הגמר הראשון, שהתקיים ב-9 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קרואטיה הופיעה שביעית, לפני שווייץ ואחרי אירלנד. ב-9 במאי 2023 ביצעה הלהקה את "Mama ŠČ!" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קרואטיה הופיעה כמדינה ה-25, לפני הממלכה המאוחדת ואחרי סלובניה. מדיה וקבצים בנושא קרואטיה באירוויזיון 2023 בוויקישיתוף אתר האינטרנט הרשמי של קרואטיה באירוויזיון 2023 Milla, Samir (18 במאי 2021). "Šok za Hrvatsku! Albina nije ušla u finale Eurosonga". Večernji list (בקרואטית). נבדק ב-30 באוקטובר 2021. {{cite web}}: (עזרה) "Redoslijed izvođenja pjesama na "Dori 2023"". hrt.hr (בקרואטית). HRT. 2 בפברואר 2023. נבדק ב-3 בפברואר 2023. {{cite web}}: (עזרה) Granger, Anthony (2023-02-08). "🇭🇷 Croatia: Mirko Fodor Replaces Duško Ćurlić as Dora 2023 Host". Eurovoix (באנגלית בריטית). נבדק ב-2023-02-14. "Doru pratilo gotovo 24 posto populacije". Hrvatska radiotelevizija. נבדק ב-2023-02-14. "Jutarnji list - Let 3 o mogućoj cenzuri na Eurosongu: 'Pa zna se tko smo mi, nećemo iznevjeriti!'". www.jutarnji.hr (בקרואטית). 2023-02-13. נבדק ב-2023-02-14. Isabella (2022-09-22). "Croatia confirms Eurovision 2023 participation". escXtra. נבדק ב-2022-12-09. "Pravila za izbor hrvatskog predstavnika i pjesme za pjesmu Eurovizije - "Dora 2023."". Hrvatska radiotelevizija. נבדק ב-2022-12-09. Kurris, Denis (25 בנובמבר 2022). "Croatia 2023: HRT receives 196 song submissions". ESCPlus. נבדק ב-9 בדצמבר 2022. {{cite web}}: (עזרה) "Croatia: Lineup for Dora 2023 announced". Eurovisionworld (באנגלית בריטית). 2022-12-09. נבדק ב-2022-12-09. "Rezultati natječaja "Dora 2023."". Hrvatska radiotelevizija. 2022-12-09. נבדק ב-2022-12-09. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 1 Results Eurovision 2023: Running order in the Grand Final